Notificació de l'hora i lloc de la prova escrita: 10 dies naturals abans de la data de l'examen, que està ja determinada i que consta en el calendari de proves.
Notificació de la data, l'hora i el lloc de la prova oral: el dia de l'examen escrit s'assignarà el dia, l'hora i el lloc en què cada una de les persones presentades ha de fer la prova oral.
Per norma general, les proves orals tenen lloc el mateix dia de la prova escrita i/o en els dissabtes següents.
Persones que declaren que estan a l'atur sense cobrar cap prestació
La Direcció General de Política Lingüística consulta les dades electròniques dels registres de demandant d'ocupació no ocupat del Servei Públic d'Ocupació de Catalunya (SOC) i de les dades d'atur del SEPE, sempre que la persona no desautoritzi la consulta.
En aquest cas, les persones han de presentar durant el període d'esmena de sol·licituds els dos documents següents:
a) Certificat de persona demandant d'ocupació no ocupada (DONO), expedit pel SOC, que acredita que la persona està inscrita al SOC com a demandant d'ocupació no ocupada.
No s'admet el certificat d'alta i renovació de la demanda d'ocupació (DARDO) perquè és un document que pot obtenir qualsevol persona demandant d'ocupació, estigui o no ocupada.
b) Certificat de SITUACIÓ expedit del Servei Públic d'Ocupació Estatal (SEPE), que certifica que la persona no és beneficiària de prestacions d'atur en la data de la petició.
La Direcció General de Política Lingüística consulta les dades electròniques del registre de certificats de pensions i prestacions de l'Institut Nacional de la Seguretat Social (INSS), sempre que la persona no desautoritzi la consulta.
En aquest cas, les persones han de presentar durant el període d'esmena de sol·licituds un certificat de l'INSS que acrediti la situació.
Només és imprescindible presentar el certificat si la situació declarada NO queda verificada.
Persones que declaren un títol de família nombrosa o de família monoparental
La Direcció General de Política Lingüística consulta les dades electròniques del registre de famílies nombroses i monoparentals del Departament de Treball, Afers Socials i Famílies, sempre que la persona no desautoritzi la consulta.
En aquest cas, les persones han de presentar durant el període d'esmena el títol de familia corresponent.
Només és imprescindible presentar el títol si la situació declarada NO queda verificada.
Tots els documents s'han de presentar a les oficines de la Direcció General de Política Lingüística en els terminis indicats.
Es poden presentar a les proves les persones que tinguin 16 anys o més en el moment de realitzar-les.
Per inscriure-s'hi no hi ha cap requisit de titulació prèvia i poden fer-ho totes les persones que vulguin obtenir qualsevol dels certificats que s'ofereixen independentment del sistema d'aprenentatge que hagin seguit (cursos, autoaprenentatge...).
Una persona pot inscriure's a diversos certificats en una mateixa convocatòria.
Els exàmens consten de dues parts: la prova escrita i la prova oral.
La data de la prova escrita és única per a tothom i s'estableix en la resolució de convocatòria.
La data, l'hora i el lloc de les proves orals es comuniquen el mateix dia de la prova escrita, en el mateix local d'examen.
Certificats dels nivells bàsic (A2), elemental (B1) i intermedi (B2):
Amb bonificació per sol·licitud per Internet (10%): 19,85 euros.
Amb bonificació per a les persones membres de famílies monoparentals o nombroses de categoria general (30%): 15,45 euros.
Amb bonificació per a les persones membres de famílies monoparentals o nombroses de categoria general i sol·licitud per Internet (40%): 13,25 euros.
Amb bonificació per a les persones membres de famílies monoparentals o nombroses de categoria especial (50%): 11,05 euros.
Amb bonificació per a les persones membres de famílies monoparentals o nombroses de categoria especial i sol·licitud per Internet (60%): 8,85 euros.
Certificats dels nivells de suficiència (C1) i superior (C2):
Amb bonificació per sol·licitud per Internet (10%): 47,75 euros.
Amb bonificació per a les persones membres de famílies monoparentals o nombroses de categoria general (30%): 37,15 euros.
Amb bonificació per a les persones membres de famílies monoparentals o nombroses de categoria general i sol·licitud per Internet (40%): 31,85 euros.
Amb bonificació per a les persones membres de famílies monoparentals o nombroses de categoria especial (50%): 26,55 euros.
Amb bonificació per a les persones membres de famílies monoparentals o nombroses de categoria especial i sol·licitud per Internet (60%): 21,25 euros.
La bonificació del 10% s'aplica automàticament quan es tramita la sol·licitud per Internet.
Per tenir dret a l'exempció o a una bonificació per família monoparental o nombrosa cal acreditar la situació.
La convocatòria anual especifica, per a cada certificat, la data de la prova escrita i les localitats on es convoca, i també la data en què es publicaran els resultats.
La data i l'hora en què cada persona ha de fer la prova oral s'assignen el mateix dia de la prova escrita.
Com a conseqüència de les mesures de contingència adoptades a causa de l'emergència sanitària, s'ha modificat novament la resolució de convocatòria anual de proves corresponents al 2020, de manera que es convoquen les proves de certificats de llengua catalana dels nivells B2, C1 i C2, es desconvoquen les proves dels nivells A2 i B1 i s'estableixen noves dates d'administració dels exàmens i de publicació de resultats.
Les inscripcions formalitzades per a les proves dels certificats dels nivells A2 i B1 de la convocatòria 2020 es traslladen a la convocatòria de certificats de llengua catalana corresponent al 2021, en la qual es consideraran ja efectuades, tret que la persona inscrita sol·liciti el retorn dels imports de les taxes abonades en concepte d'inscripció a les proves.
Properament les persones inscrites al certificat de nivell bàsic (A2) i nivell elemental (B1) podran consultar la informació sobre com sol·licitar el retorn de taxes a través d'aquesta mateixa plataforma.
Cal introduir el codi de tràmit i després el número d'identificació que es va fer constar a la sol·licitud d'inscripció.
La inscripció a una prova dona dret a fer l'examen, que consta de dues parts (prova escrita i prova oral).
Atencions especials per a persones amb dificultats de visió, audició, parla o escriptura
Les persones inscrites amb dificultats de visió, audició, parla o escriptura que afectin la realització de la prova poden sol·licitar una atenció especial.
Les sol·licituds s'han d'adreçar a la Secció d'Avaluació de la Direcció General de Política Lingüística i han d'anar acompanyades de la documentació de caràcter oficial que acrediti la dificultat o les dificultats al·legades.
Període de presentació d'aquestes sol·licituds: del 27 de gener al 12 de febrer de 2020.
Localitats i noves dates d'examen
Certificat de nivell intermedi de català (B2)
Localitats: Barcelona, Fraga, Girona, Granollers, Lleida, Manresa, Mataró, Sabadell, Tarragona, Terrassa, Tortosa, Vic, Vilanova i la Geltrú i Perpinyà.
Data de la prova escrita: 3 d'octubre de 2020.
Data de la publicació de resultats: 21 de desembre de 2020.
Certificat de nivell de suficiència de català (C1)
Localitats: Barcelona, Figueres, Fraga, Girona, Granollers, Igualada, Lleida, Manresa, Mataró, Reus, Sabadell, Tarragona, Terrassa, Tortosa, Vic, Vilafranca del Penedès i Perpinyà.
Data de la prova escrita: 10 d'octubre de 2020.
Data de publicació de resultats: 21 de desembre de 2020.
Certificat de nivell superior de català (C2)
Localitats: Barcelona, Girona, Granollers, Igualada, Lleida, Manresa, Mataró, Reus, Sabadell, Tarragona, Terrassa, Tortosa, Vic i Vilanova i la Geltrú.
Data de la prova escrita: 19 de setembre 2020.
Data de publicació de resultats: 3 de desembre de 2020.
Informació pràctica sobre les proves per a l'obtenció dels certificats de català
La Direcció General de Política Lingüística del Departament de Cultura de la Generalitat de Catalunya facilita, a través del seu web, indicacions i informacions a tenir en compte a l'hora de realitzar les proves de català.
Les informacions anteriors es refereixen a tots els certificats:
─ Certificat de nivell bàsic de català (A2)
─ Certificat de nivell elemental de català (B1)
─ Certificat de nivell intermedi de català (B2)
─ Certificat de nivell de suficiència de català (C1)
─ Certificat de nivell superior de català (C2)
S'hi poden consultar les informacions següents:
Per fer la sol·licitud cal facilitar, entre d'altres dades, el nom, els cognoms i el document d'identificació (NIF, passaport, etc.) de la persona interessada.
És important escriure el nom i els cognoms en lletra minúscula, amb els accents corresponents, i usar les majúscules només per a les inicials.
En el cas de l'identificador, en primer lloc cal seleccionar-ne el tipus (NIF, NIE, passaport).
El número s'ha d'escriure tot seguit, sense punts ni espais entre les xifres i les lletres.
A la mateixa sol·licitud cal declarar, si és el cas, les dades relatives a les situacions que donen dret a les bonificacions o a l'exempció de les taxes d'inscripció.
La situació declarada és la que es tindrà en compte per calcular l'import de la sol·licitud, que cal pagar dins del termini.
Les sol·licituds d'inscripció es poden fer presencialment a les oficines de la Direcció General de Política Lingüística en el seu horari d'atenció al públic.
La situació que es declara en la sol·licitud, independentment que quedi validada o no, és la que es té en compte per calcular l'import de la taxa que s'ha de pagar en el termini de pagament.
És imprescindible fer el pagament de les taxes de la sol·licitud dins del termini de pagament (del 27 de gener fins al 13 de febrer de 2020 a les 22 h).
D'acord amb això, les sol·licituds presentades que requereixen el pagament d'una taxa però no pagades quedaran excloses de la convocatòria ja que s'entén que les persones desisteixen de la sol·licitud i queden excloses de la convocatòria (no podran fer el pagament d'aquesta taxa durant el període d'esmena).
La carta de pagament és la segona pàgina del document d'acusament de rebuda que s'obté quan es fa el tràmit de sol·licitud d'inscripció (en el cas que s'hagi declarat la situació d'exempció aquesta pàgina no hi és).
La carta conté un enllaç d'Internet que permet accedir a la pantalla de pagament en línia de Caixabank ("La Caixa"), amb targeta bancària.
Com a comprovant del pagament, cal imprimir la pantalla de confirmació que es mostra en acabar la transacció.
Per a més informació, consulteu el document:
Es pot fer el pagament als terminals de ServiCaixa de Caixabank ("La Caixa") amb el full imprès Carta de pagament inclòs en el document d'acusament de recepció.
Caixabank ("la Caixa") justifica el pagament mitjançant l'expedició d'un comprovant.
Per Internet: és la segona pàgina del document d'acusament de rebuda que es rep quan es fa el tràmit de sol·licitud d'inscripció.
Per a més informació, consulteu el document: Guia del procés d'inscripció i pagament [PDF,1,64 MB]
Personalment, a les oficines de la Direcció General de Política Lingüística dins l'horari d'atenció al públic establert durant el període de pagament:
Direcció General de Política Lingüística a Girona
Direcció General de Política Lingüística a Lleida
Direcció General de Política Lingüística a Tarragona
Direcció General de Política Lingüística a les Terres de l'Ebre
Llista provisional de sol·licituds admeses i excloses
El dia 25 de febrer de 2020 es farà pública la llista provisional de sol·licituds admeses i excloses.
En el cas de les sol·licituds excloses hi consta el motiu.
A partir de la data de publicació de les llistes provisionals, hi ha un període d'esmena de 10 dies (del 26 de febrer al 10 de març de 2020).
Sol·licituds excloses per manca d'acreditació de la situació d'exempció o de bonificació: les persones interessades podran aportar la documentació acreditativa de la situació declarada a les oficines de la Direcció General de Política Lingüística durant el període d'esmena o bé fer el pagament dels imports que els han estat descomptats.
Si presenta documentació, la situació declarada ha d'haver estat vigent durant el període de sol·licitud d'inscripció.
El pagament dels imports decomptats es pot fer amb la carta de pagament que s'obté per Internet quan es fa la consulta de les llistes provisionals de sol·licituds admeses i excloses al web Tràmits gencat.
La carta de pagament també es pot obtenir presencialment a les oficines de la Direcció General de Política Lingüística.
Sol·licituds excloses per manca de pagament dins del termini: l'esmena no és possible i la sol·licitud quedarà exclosa de la convocatòria definitivament.
No es poden pagar les sol·licituds amb taxa fora del termini de pagament establert.
Finalitzat el període d'esmena, en la data indicada, es farà pública la llista definitiva de sol·licituds admeses i excloses.
Aquesta informació es pot consultar per Internet, per telèfon o presencialment.
Modificacions de dades de la sol·licitud
Cal adreçar-se a la Secció d'Avaluació de la Direcció General de Política Lingüística, per telèfon o correu electrònic (a través de la bústia de comunicació: llengua.gencat.cat/bustiacertificats ).
- Error en el certificat sol·licitat: si les taxes d'inscripció al certificat que es demana són superiors a l'import pagat, cal fer el pagament de la diferència en el mateix període d'esmena.
El pagament s'ha de fer presencialment a les oficines de la Direcció General de Política Lingüística.
Llista definitiva d'admesos i exclosos
El dia 24 de març de 2020 es publicarà la llista definitiva de sol·licituds admeses i excloses.
Publicació de l'hora i lloc de la prova escrita
Deu dies naturals abans de la data de l'examen es publicarà l'hora i lloc de la prova escrita.
Notificació de la data, l'hora i el lloc de la prova oral
El dia de l'examen escrit, en el mateix local d'examen, s'assignarà el dia, l'hora i el lloc en què cada una de les persones presentades ha de fer la prova oral.
Per norma general, les proves orals tenen lloc el mateix dia de la prova escrita o també en els dissabtes següents.
S'atendran peticions de canvi de la prova oral a les persones que puguin acreditar que el torn assignat els coincideix amb un examen oficial, o que acreditin impediments per motius laborals o bé problemes de salut.
Per acreditar-ho cal aportar la documentació justificativa corresponent: el certificat d'assistència o d'haver estat convocat/da a l'examen oficial, el certificat de l'empresa o bé el justificant mèdic.
Publicació del resultat de les proves
Les dates de publicació de resultats, d'acord amb els certificats convocats, són les següents:
Juntament amb el resultat, la persona interessada tindrà disponible un informe detallat de les puntuacions obtingudes en cada exercici, a efectes informatius.
Podeu consultar la resposta de l'Administració accedint a la consulta de l'estat del vostre tràmit.
També podeu consultar el tauler electrònic de l'Administració de la Generalitat de Catalunya.
Una vegada feta la sol·licitud d'inscripció, podeu saber en qualsevol moment l'estat de la vostra tramitació: la recepció de la sol·licitud d'inscripció i del pagament a la Direcció General de Política Lingüística, el resultat de la verificació de la situació declarada per a la bonificació i/ o l'exempció de taxes, l'estat d'admissió o exclusió provisional i definitiva a la convocatòria, el lloc i l'hora de la prova escrita i el resultat de la prova.
Si en la vostra sol·licitud d'inscripció heu indicat que voleu rebre missatges de correu electrònic, en rebreu un cada vegada que hi hagi una novetat en el tràmit.
ATENCIÓ: Només podeu accedir a "Consultar l'estat del tràmit amb certificat digital" si teniu signatura digital.
En el cas que no en tingueu, heu d'optar per "Consultar l'estat del tràmit sense certificat digital".